
	Comisia pentru buget, finanţe şi bănci
	
	Bucureşti,        

Nr. 22/629/8.12.2010


Biroul Permanent

al

Camerei  Deputaţilor

Vă înaintăm, alăturat, raportul asupra  Proiectului de Lege pentru aprobarea plafoanelor unor indicatori specificaţi în cadrul fiscal-bugetar   trimis comisiei noastre pentru examinare pe fond, cu adresa Biroului Permanent nr.PL.x 712  din 24  noiembrie 2010.

	PREŞEDINTE,

Viorel ŞTEFAN


Parlamentul  României

Camera Deputaţilor
[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/ 629/8.12.2010


RAPORT  
asupra proiectului de Lege pentru aprobarea plafoanelor unor indicatori specificaţi în cadrul fiscal-bugetar
Cu adresa nr.PL.x. 712 din 24 noiembrie 2010, Biroul Permanent, în temeiul art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond Comisia pentru buget, finanţe şi bănci  cu  proiectul de Lege pentru aprobarea plafoanelor unor indicatori specificaţi în cadrul fiscal-bugetar.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere:

· avizul favorabil al Consiliului Legislativ transmis cu adresa nr.1127.2010;
· avizul favorabil al Consiliului Economic şi Social transmis cu adresa nr.1414/2010.
Prezentul proiect de Lege are ca obiect de reglementare  aprobarea plafoanelor unor indicatori  specificaţi în cadrul fiscal-bugetar, în conformitate cu prevederile articolului 18 alin.(2)- (4) şi articolului 20 alin. (1) din Legea nr.69/2010 a responsabilităţii fiscal-bugetare, urmărindu-se alocarea cu eficienţă a fondurilor publice şi o mai mare responsabilizare a ordonatorilor principali de credite în cheltuirea banilor publici.
Prin promovarea acestei legi se asigură o legătură mai strânsă între cadrul fiscal-bugetar şi proiectul anual de buget în sensul că:
· ordonatorii principali de credite ai bugetului de stat, bugetului asigurărilor sociale de stat şi bugetelor fondurilor speciale vor elabora propunerile de cheltuieli bugetare în concordanţă cu respectarea limitelor specificate pentru indicatorii bugetari menţionaţi mai sus din cadrul fiscal-bugetar aprobat;

· va permite o nouă abordare a resurselor pentru ministere;
· va oferi prognoze de venituri şi cheltuieli fundamentate pe politici şi strategii sectoriale.

Prin obiectul său de reglementare proiectul de Lege face parte din categoria legilor ordinare.

La dezbaterile comisiei a participat ca invitat, în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice domnul Gheorghe Gherghina, Secretar de Stat.
La lucrările comisiei au participat 33 deputaţi, din totalul de 35 membri ai comisiei.
Raportul comisiei a fost adoptat cu  majoritate de voturi. 
Proiectul de Lege  a fost  adoptat de Senat în şedinţa din 17 noiembrie 2010.
Proiectul de lege, potrivit prevederilor art. 75 alineatele (1) şi (3) din Constituţia României, republicată şi ale art. 92 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului  de Lege pentru aprobarea plafoanelor unor indicatori specificaţi în cadrul fiscal-bugetar, în şedinţa din data de  7 decembrie 2010, comisia propune supunerea spre dezbaterea şi adoptarea Plenului Camerei Deputaţilor a unui raport favorabil al proiectului de lege cu amendamentele admise din ANEXĂ.
	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu

Consilier parlamentar:

   Luminiţa Ghiorghiu    

ANEXA
Amendamente admise
	Nr.crt.
	Forma adoptată de Senat
	Amendamente propuse de Comisie
	Motivaţie

	1. 
	Art.1.- Prezenta lege aprobă plafoanele unor indicatori specificaţi în cadrul fiscal-bugetar în conformitate cu prevederile art.18 alin.(2)-(4) şi art.20 alin.(1) din Legea nr.69/2010 a responsabilităţii fiscal-bugetare.

	Nemodificat
	

	2. 
	Art.2.- (1)
Plafonul soldului bugetului general consolidat exprimat ca procent în produsul intern brut este în anul 2011 de 4,4%, iar în anul 2012 de 3,0%.


    (2)
Plafonul cheltuielilor de personal ale bugetului general consolidat, exprimat ca procent în produsul intern brut, este de 7,5% în anul 2011 şi de 7% în anul 2012.

    (3)
La elaborarea proiectului legii bugetului de stat şi a legii bugetului asigurărilor sociale de stat pentru anii 2011 şi 2012, plafoanele indicatorilor prevăzute la alin.(1) şi (2) sunt obligatorii.

	1. La articolul 2, alineatele (1) şi (2)  se modifică şi vor avea următorul cuprins:

“Art.2.- (1)
Plafonul soldului bugetului general consolidat exprimat ca procent în produsul intern brut este în anul 2011 de 
-4,4%,  iar în anul 2012 de  -3,0%.


      (2)
Plafonul cheltuielilor de personal ale bugetului general consolidat, exprimat ca procent în produsul intern brut, este de 7,5% în anul 2011 şi de 7,1% în anul 2012.”
Nemodificat


	Pentru o mai buna întelegere a textuluii propus de iniţiator.

Plafonul pentru cheltuielile de personal exprimate ca procent in produsul intern brut de 7,1% pentru anul 2012 este tinta asumata de Guvern si a fost  propusa de initiator in proiectul de act normativ


	3. 
	Art.3.- (1) 
În anul 2011, plafoanele privind finanţările rambursabile care pot fi contractate de către unităţile administrativ-teritoriale, precum  şi cele privind tragerile din finanţările rambursabile contractate sau care urmează a fi contractate de către unităţile administrativ-teritoriale sunt în sumă de 700,0 milioane lei, şi respectiv în sumă de 1.400,0 milioane lei.


 (2)
Plafoanele  prevăzute la alin.(1) nu cuprind finanţările rambursabile destinate refinanţării datoriei publice locale, precum şi finanţările rambursabile destinate proiectelor care beneficiază de asistenţa financiară nerambursabilă de la Uniunea Europeană.

(3)
Plafonul privind emiterea de garanţii de către Guvern prin Ministerul Finanţelor Publice şi de către unităţile administrativ-teritoriale pentru anul 2011 este de 10.000 milioane lei.

(4)
În anul 2011, plafoanele nominale ale cheltuielilor totale şi ale cheltuielilor de personal, conform prevederilor art.20 alin.(1) lit.e), din Legea nr.69/2010, sunt  prevăzute în anexa nr.1.

(5)
Plafoanele nominale ale soldurilor bugetului general consolidat, bugetului de stat, bugetului asigurărilor sociale de stat, bugetele fondurilor speciale şi al altor bugete componente ale bugetului general consolidat, în anul 2011, sunt prevăzute în anexa nr.2.

(6) În anul 2011, plafonul soldului primar al bugetului general consolidat este de 14.354,0 milioane lei.

(7)
Indicatorii prevăzuţi la alin.(1)-(6) sunt obligatorii la elaborarea proiectului legii bugetului de stat şi a legii bugetului asigurărilor sociale de stat pentru anul 2011.

	Nemodificat

Nemodificat

Nemodificat

Nemodificat

Nemodificat

2. La articolul 3, alineatul (6)   se modifică şi va avea următorul cuprins:

“(6)
În anul 2011, plafonul soldului primar al bugetului general consolidat este de 14.452,9 milioane lei.”

Nemodificat
	Modificarea plafonului soldului primar al bugetului general consolidat este determinata de majorarea cheltuielilor totale al bugetului general consolidat estimat pentru anul 2011. 



	4. 
	Art.4.- Ordonatorii principali de credite ai bugetului de stat, bugetului asigurărilor sociale de stat şi bugetelor fondurilor speciale vor elabora propunerile de cheltuieli bugetare în concordanţă cu prevederile Legii nr.69/2010, precum şi cu respectarea plafoanelor prevăzute în prezenta lege.

	Nemodificat
	

	5. 
	Art.5.- Anexele nr.1 şi 2 fac parte integrantă din prezenta lege.

	Nemodificat
	


Anexa nr.1

Plafoanele nominale ale cheltuielilor totale şi ale cheltuielilor de personal pe anul 2011*)

-milioane lei-
	                                                  Forma Senatului
	Amendamente propuse de Comisie

	
	Cheltuieli totale
	din care:
	 Cheltuieli totale

	din care:

	
	
	Cheltuieli de personal
	
	Cheltuieli de

personal

	Bugetul general consolidat
	192.635,3
	40.574,0
	194.418,5
	40.574,0

	Bugetul de stat

	105.519,7
	15.545,8
	102.608,4
	15.314,0

	Bugetul general centralizat al unităţilor administrativ-teritoriale**)
	43.749,5
	13.016,4
	47.693,3
	16.716,4

	Bugetul asigurărilor sociale de stat
	47.625,5
	90,4
	47.625,5
	 90,4

	Bugetul asigurărilor pentru şomaj
	4.545,8
	58,9
	4.249,3
	        58,9

	Bugetul Fondului naţional unic de asigurări sociale de sănătate
	14.950,9
	87,3
	16.391,7
	87,3

	Bugetul instituţiilor/activităţilor finanţate integral şi/sau parţial din venituri proprii**)
	20.682,5
	11.542,4
	15.484,1
	8

8.073,9

	Alte bugete componente ale bugetului general consolidat**)
	10.136,5
	232,8
	10.073,0
	233,1


*)     nu includ asistenţa financiară din partea Uniunii Europene sau alţi donatori
**)  estimări

Anexa nr.2

Plafoanele nominale ale soldului bugetului general consolidat şi ale principalelor bugete componente pentru anul 2011

-milioane lei - 

	                                                                                                     Forma Senatului
	Amendamente propuse de Comisie

	Bugetului general consolidat

din care:
	- 23.953,4
	- 23.953,4

	Bugetului de stat
	- 32.778,4
	- 27.679,8

	Bugetului asigurărilor sociale de stat
	253,9
	253,8

	Bugetului asigurărilor pentru şomaj
	198,6
	130,4

	Bugetului instituţiilor/activităţilor finanţate integral şi/sau parţial din venituri proprii
	1.818,7
	1.717,1

